Haraldur Guðmundsson skrifar 29. ágúst 2014 16:25 Björn Leifsson , hluthafi í DV ehf. , fyrir utan Hótel Natura nú síðdegis . Vísir / Anton Björn Leifsson , eigandi World Class og nýr hluthafi í DV ehf. , yfirgaf hluthafafund DV á Hótel Natura um klukkustund eftir að fundurinn hófst þegar það kom í ljós að undirskrift eins eigenda félagsins Catalina ehf. , sem Björn keypti á þriðjudag , vantar á kaupsamninginn . „ Lögfræðingar Reynis rengja gögnin sem ég er með , eða hluta af gögnunum . Mig vantar eina undirskrift vegna hluts sem var í eigu Catalinu og er upp á 0,91 prósent , " segir Björn . Björn segist gera ráð fyrir að fá undirskriftina áður en fundinum lýkur . Þegar blaðamaður ræddi við Björn voru hefðbundin fundastörf ekki hafin . Björn segir að hann muni snúa aftur á fundinn og klára verkefnið sem hann hafi sett sér þegar hann keypti 4,42 prósent í DV ehf. „ Ég hef bara einn tilgang með þessu og hann er að koma Reyni Traustasyni frá . Í mínum huga er þetta óþverri sem á ekki að koma nálægt blaðamennsku . Um leið og ég verð búinn að koma honum frá , hvort sem það verður núna eða síðar , þá sel ég bréfin mín , " segir Björn . Ekki frekar en að Al Gore fann upp internetið hefur Reynir Traustason einkaleyfi á frjálsri fjölmiðlun og rannsóknarblaðamennsku , “ segir Þorsteinn Guðnason sem reynir að kaupa meirihluta í DV .